சாதி எண்ணம் எங்குப் புகுந்திருந்தாலும் அதைக் கெல்லி எடுக்கும் துணிவு வேண்டும். இந்த அஞ்சா நெஞ்சம் இருந்தாலொழிய நாம் கூடி வாழ சாதியை ஒழிக்க இயலாது. அடுத்தபடியாக அறியாமை நீங்க வேண்டும். இந்தப்பணி, சாதி ஒழிப்பைவிடக் கடுமையானது. அறியாமை ஒழிக்கப்பட வேண்டும் என“கிறபோது, எது அறிவு எது அறியாமை என்ற சந்தேகம் ஏற்படுகிறது. இங்கே இந்த விளக்கு எரிகிறது. இது விளக்கு என்பதை அறிந்து கொள்வது ஓர் அறிவு. இந்த விளக்கு எப்படி எரிகிறது எதனால் எரிகிறது என்பதை அறிவது ஒருவித அறிவு. விளக்குக்கு மூலமான மின்சாரத்தைப் பற்றி அறிவது ஓர் அறிவு, இந்த விளக்கு எரிய எத்தனை ‘கேண்டில் பவர்’ மின்சாரம் வேண்டும்; கேண்டில் பவர் இதில் அதிகம் அதில் குறைவு என்பதையெல்லாம் அறிந்து கொள்வது ஓர் அறிவு.